АҞӘА, абҵара 15– Sputnik. RT аредактор хада Маргарита Симониан Facebook амодераторцәа дырзашшуеит мзыз амырбакәа асоциалтә ҳа Facebook мызкы иназынаԥшуа адокументалтә канал RT аусура ԥнакуеит ҳәа.
"Facebook мызкы иназынаԥшуа адокументалтә канал RT аусура ԥнакуеит. RTД аҿыцрақәа ахархәаҩцәа рцәаҳәахьы инеиуам", - лыҩуеит Симониан Facebook аҿы.
Лара лажәақәа рыла ателеканал аусзуҩцәа изныкымкәа Facebook ахадарахь аҳәара ҟарҵахьеит мзызс иамоу аилкааразы, аха "Цукерберг имодераторцәа рыбжьы дыргом".
"Ҳара аиааира згаз америкатәи ацензура ашҭа ҳҭоуп", - лҳәоит Симониан.
Уаанӡа, ажьырныҳәа алагамҭазы Facebook апроект Арктик.ру англыз бызшәала аверсиа аусура ԥнакит, уи азы еилыркаарак ҟамҵакәан.
Аамҭақәак рышьҭахь Facebook Arctic.ru. англыз бызшәалатәи аверсиа аусура хацнаркит. Иарбанызаалакгьы хҳәаак ҟанамҵеит.
Жьҭаарамзазы Sputnik ажурналистцәа раккаунтқәа адыркит. Уи ашьҭахь - МИА "Россия сегодня" арктикатәи апроект адыркит. Амедиагәыԥ аҳәынҭқарратә интернет-проектқәа рдирекциа адиректор Елена Давыдова аԥкра зыхҟьазеи ҳәа азҵаара аҭак ҳәа аинтернет ресурс акгьы ҟанамҵеит ҳәа адырра ҟалҵеит.
Arctic.ru – МИА "Россия сегодня" иҷыдоу апроектқәа иреиуоуп. 2015 шықәса рзы ихацдыркит. Arctic.ru аԥсабаратә ресурсқәа рпроблемақәа ирылацәажәоит.
АҞӘА, нанҳәа 14 – Sputnik. Нанҳәа 15 рзы имҩаԥысраны иҟаз, аԥсуа боксиорцәа злахәыз атурнир Шәачантәи Казанҟа ииаргеит акоронавирустә ҭагылазаашьа иахырҟьаны ҳәа Sputnik иазеиҭеиҳәеит абоксиор Баҭал Чежьиа.
"Шәача авирус иахырҟьаны азин ҟарымҵеит атурнир мҩаԥаагарц. Ахәаԥшыҩцәа аламырхәыкәагьы ирымуит. Казангьы ақәгыларақәа ахәаԥшыҩцәа рыда имҩаԥгахоит. Арыцхә рыԥсахит аҭыԥ ахьыԥсаххаз азы", - ҳәа иҳәеит иара.
Атурнир аҳәаақәа ирҭагӡаны иқәгылар акәын аԥснытәи аспортсменцәа ҩыџьа – Баҭал Чежьиеи Харитон Агрбеи.
Ҳаспортсменцәа зындаҭлараны иҟаз ирындаҭлоит. Баҭал Чежьиа жәа-раундктәи ақәгылара мҩаԥигоит, урыстәылатәи абоксиор Сергеи Кожухар диндаҭлоит аваканттә титул WBC Youth азы.
Харитон Агрбагьы жәа-раундктәи ақәгылара мҩаԥигоит урыстәылатәи абоксиор Сослан Тедеев диндаҭло.
Иара убас шәаԥхьар ҟалоит:
АҞӘА, нанҳәа 14 - Sputnik. Аӷба "Князь Владимир" 2020 шықәсазтәи ареисқәа зегьы аԥыхуп ҳәа аанацҳауеит аӷба зтәу аилахәыра "Черноморские круизы".
"Акоронавирустә инфекциа иахырҟьаны аӷба "Князь Владимир" ахьныҟәо арегионқәа рҿы 2020 шықәсазтәи ареисқәа зегь аԥыхуп", - ҳәа ҳәоуп адырраҭараҿы.
ИАЕ "Черноморские круизы" аҳәамҭа ҟанаҵеит заанаҵы зныҟәара аԥара ахызшәааз атуристцәа 2021 шықәсазы еиуеиԥшым аԥсшьарахкқәа рвариантқәа рыдгалахоит ҳәа.
"Князь Владимир" анавигациа хацнаркраны иҟан ԥхынгәы 19 рзы. Хәажәкыра 1 - жьҭаара 31 рзы аӷба 35 реис мҩаԥнагахьазар акәын, аха хәажәкыра 22 рзы анавигациа аанкылан Краснодартәи атәылаҿацә агубернатор Вениамин Кондратиев ирылеиҳәаз акарантин инақәыршәаны.
Лаҵара инаркны цәыббранӡа "Князь Владимир" аграфик инақәыршәаны фынтә Аҟәатәи абаӷәазахь икыдгылар акәын, аха сынтәа уи залыршахом.
Иара убас шәаԥхьар ҟалоит:
АҞӘА, нанҳәа 14 - Sputnik. Ииасыз уахыки-ҽнаки рыла акоронавирустә чымазара амазааразы агәаҭара иахысит 235-ҩык ауааԥсыра. Урҭ рахьтә адиагноз COVID-19 рзықәыргылоуп 26-ҩык, ҳәа аанацҳауеит Ауааԥсыра акоронавирустә ҿкы рацәыхьчаразы аоперативтә штаб.
Апандемиа ҟалеижьҭеи Аԥсны акоронавирус здырбалахьоу рхыԥхьаӡара 182-ҩык ыҟоуп. Урҭ рахьтә 66-ҩык ргәы бзиахеит, хҩык рыԥсҭазаара иалҵит.
Абри аамҭазы Гәдоуҭатәи ахәышәтәырҭаҿы ишьҭоуп акоронавирус зцәа иалоу 24-ҩык апациентцәа. Уахыки-ҽнаки рыла ахәышәтәырҭаҟнытә илыҩҩауп згәабзиара ҭышәынтәалахаз ааҩык атәылауааи, урыстәылатәи ахаҿи, ԥсшьаҩык Шәачаҟа диагоуп идиагноз хада ала иҷыдоу амедицинатә цхыраара иҭаразы.
Ауааԥсыра акоронавирустә ҿкы рацәыхьчаразы аоперативтә штаб ажәлар рахь ааԥхьара ҟанаҵоит ачымазара рымкырц азы ахыхьчаратә ԥҟарақәа ирықәныҟәаларц, асоциалтә дистанциа ркызарц.
Акоронавирус иадҳәалоу ажәабжьқәа зегьы шәрыԥхьар ҟалоит абра>>